Proton Iriz

Proton Iriz adolah oto buatan sabuah parusahaan oto nan barado di negara Malaysia yaitunyo parusahaan Proton. Di negara Malaysia oto ko disabuik juo jo Proton Global Small Car (GSC) jo Proton Compact Car (PCC). Oto ko marupoan tipe oto ketek atau super mini nan punyo limo pintu. Oto ko dijua ka pasa pado tanggal 25 September 2014 nan batampek di pabrik baru Proton di Tanjung Malim, Perak, Malaysia. Panjualan oto ko partamo kali ko di hadiri pulo dek Perdana Menteri Malaysia katiko itu yaitunyo Dr. Mahathir Mohamad sarato jo jajaran direksi parusahaan Proton. Oto Proton Iriz ko manjadi panaruih generasi sabalumnyo yaitunyo Proton Savvy.

Awal dibuek 
Oto Proton Iriz ko dalam parancanaan pambuatannyo dijadian untuak manggantian oto proton sabalumnyo yaitunyo oto Proton Savvy. Pado mulo nyo rancang awal dari oto Proton Iriz ko alah di baritahuan ka masyarakaik katiko ado kagiatan pameran Ganeva Motor Show di tahun 2010. Konsep oto ko indak jauh beda jo konseo oto dari Lotus Ethos sabab urang nan mandisain oto Lotus Ethos marupoan juo urang nan manyumbang konsep desain bantuak oto untuak Proton Iriz ko. Sahinggo antaro parusahaan oto Proton ko jo parusahaan oto Lotus ko bakarajo sacaro basamo-samo untuak mangambangkan oto babadan ketek sacaro labiah laweh. Dimano diantaro tujuan nan ka dicapai iolah panjualan oto proton di paruntuakan untuak pangguno jo harago nan agak murah sadangkan untuak Lotus maincar pasa untuak pangguno nan dapek mambali jo harago tinggi sarato jo otonyo nan nampak mewah. 

Sasudah panganalan rancangan oto Proton Iriz di Ganeva Motor Show, tajadi panggantian kapamilikan jo pimpinan parusahaan oto Prokon ko. Karano alah bagantinyo pucuak pimpinan di dalam parusahaan Proton ko mangakibaikan karajo samo nan alah di satujui di awal tadi indak dapek dilanjuikan lai. Parusahaan Proton katiko tu nio bakarajo samo jo parusahaan oto asal Japang yaitunyo Mitsubishi Motors satahun sasudahnyo tapeknyo pado tahun 2011. Karajo samo ko batujuan untuak pangambangan model oto nan ka di produksi dek Proton salanjuiknyo. Samintaro itu, ide atau konsep awal dari karajo samo antaro Proton jo Lotus tadi di jua ka parusahaan oto Volkswagen nan akhianyo mangaluan model oto nan banamo model Skoda dan Seat Citigo Mii.

Konsep oto nan dibuek dek proton ko kamudian di katahui dek masyarakat katiko itu oto Proton Savvy nan sadang bajalan tatapi badan otonyo agak beda. Foto oto tasabuik di masuakkan ka internet dek parusahaan sahinggo masyarakaik mangatahuinyo bahwasanyo akan tibo oto baru dari Proton. Walaupun damikian, oto Proton Baru pangganti Proton Savvy ko alum ado diagia namo nyo lai. Kamudian Parusahaan katiko itu mangadoan kompetisi untuk panamoan oto ko. Parusahaan maumumkan ka masyarakaik Malaysia untuak dapek sato bakompetisi ko. Kompetisi pambarian namo oto ko balangusng salamo sabulan antaro tanggal 25 Juni dan 25 Juli 2013.

Pado rancana mulonyo oto Proton Iriz ko di jadwalkan dirilis pado bulan Juni 2014, namun ahkhianyo di undur ka tanggal 25 September 2014. Panyabab talambeknyo palucuaan oto ko ka pasaran dikaranoan oto ko harus uji jalan sajauan 100.000 Km. Oto ko manjadi oto nan baharago murah di bandiang jo pasaiang-pasaiang nyo nan oto nyo dikategorian salevel jo oto Proton Iriz ko. Walaupun haragonyo indak maha, komponen-komponen dari Proton Iriz ko dapek dikatoan punyo kualitas nan labiah rancak dari pandahulu-padahulunyo sarupo Proton Preve 2012 jo Proton Suprima S 2013.

Spesifikasi 
Oto Proton Iriz ko punyo panjang sakitar 3.905mm jo leba sakitar 1.720mm. Proton Iriz ko mampunyoi panjang sumbu roda 2.555 mm. salanjuiknyo, untuak tinggi oto, oto Proton Iriz ko mampunyoi tinggi sakitar 1.550 mm. Kamudian, oto ko mampunyoi barek sakitar 1.185 kg. Masin nan di pakai dek oto Proton Iriz ko iolah masin 1.3L VVT S4PE DOHC 14 jo 1.6L VVT S4PH DOCH 14. Untuak bahan baka oto ko manggunoan bahan baka bensin. Oto ko dipicayo dapek manghemat bensi katiko di gunoan. Oto ko punyo limo buah gigi untuak manjalankanyo. Gigi oto Proton Iriz ko di jalanan sacaro manual.

Panjualan jo Produksi

Rujuakan 

Proton
Malaysia